**Užsienietis, turintis galiojantį leidimą laikinai gyventi, išduotą *ne kaip* *aukštos profesinės kvalifikacijos darbuotojui,* pageidauja pakeisti darbdavį arba darbo funkciją pas tą patį darbdavį(UTPĮ 44 str. 6 d.)**

**** [**nustatytos formos prašymas leisti pakeisti** **darbdavį arba darbo funkciją pas tą patį darbdavį**](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=2052)**.** *Prašymas pateikiamas per Lietuvos migracijos informacinę sistemą (MIGRIS);*

** galiojantis kelionės dokumentas (pasas);**

** naujojo darbdavio arba to paties darbdavio (jei keičiama darbo funkcija)** **per Lietuvos migracijos informacinę sistemą (**[**MIGRIS**](http://www.migracija.lt/)**) pateikto tarpininkavimo rašto numeris** (*nurodomas per MIGRIS pildant prašymą leisti pakeisti darbdavį arba darbo funkciją pas tą patį darbdavį*);

Tarpininkavimo rašte nurodoma:

* užsienietis ketina dirbti pagal darbo sutartį; arba
* užsienietis ketina dirbti pagal laikinojo darbo sutartį; arba
* užsienietis ketina dirbti pagal darbo sutartį Lietuvoje pabaigus studijas ar mokymąsi pagal formaliojo profesinio mokymo programą, kai dėl leidimo laikinai gyventi užsienietis kreipiasi nepraėjus 10 metų nuo jo studijų ar mokymosi pagal formaliojo profesinio mokymo programą baigimo; arba
* užsienietis ketina dirbti pagal darbo sutartį, kai užsieniečiui suteikta laikinoji apsauga.

**Jei užsienietis bus įdarbintas pagal darbo sutartį, tarpininkavimo rašte darbdavys:**

* įsipareigoja užsienietį įdarbinti pagal darbo sutartį ne trumpesniam negu 6 mėnesių laikotarpiui ir nustatyti visą darbo laiko normą;
* nurodo, ar su užsieniečiu sudaroma darbo keliems darbdaviams sutartis. Jei bus sudaryta darbo keliems darbdaviams sutartis, tarpininkavimo raštą per MIGRIS pateikia pirmasis darbdavys, nurodydamas ir kitus darbdavius (gali būti nurodyti ne daugiau kaip 3 papildomi darbdaviai);
* patvirtina, kad darbdavys arba visi darbdaviai (tuo atveju, kai su užsieniečiu ketinama sudaryti darbo keliems darbdaviams sutartį), veiklą, kuriai kviečia užsienietį, vykdo ne trumpiau negu pastaruosius 6 mėnesius;
* pateikia informaciją:

**** apie užsieniečio turimą kvalifikaciją, susijusią su atliktinu darbu, ir jo turimą ne mažesnę negu vienų metų darbo patirtį per pastaruosius 3 metus, susijusią su atliktinu darbu; **arba**

**** apie numatomą užsieniečiui mokėti mėnesinį darbo užmokestį, ne mažesnį negu Valstybės duomenų agentūros paskutinis paskelbtas kalendorinių metų vidutinis mėnesinis BDU dydis;

**** *išskyrus tuos atvejus, kai užsienietis, Lietuvos Respublikoje pabaigęs studijas ar mokymąsi pagal formaliojo profesinio mokymo programą, ketina dirbti nepraėjus 10 metų nuo studijų ar mokymosi pagal formaliojo profesinio mokymo programą baigimo, arba kai jam suteikta laikinoji apsauga*.

**Jei užsienietis bus įdarbintas pagal laikinojo darbo sutartį, tarpininkavimo rašte darbdavys:**

* patvirtina, kad yra įrašytas į Valstybinės darbo inspekcijos sudaromą laikinojo įdarbinimo įmonių sąrašą;
* įsipareigoja užsienietį įdarbinti pagal laikinojo darbo sutartį ne trumpesniam negu 6 mėnesių laikotarpiui ir nustatyti visą darbo laiko normą;
* įsipareigoja darbo Lietuvoje metu užsieniečiui mokėti mėnesinį darbo užmokestį, ne mažesnį negu Valstybės duomenų agentūros paskutinis paskelbtas kalendorinių metų vidutinis mėnesinis BDU dydis, o laikotarpiais tarp siuntimų – ne mažesnį negu 1 MMA;
* patvirtina, kad laikinojo įdarbinimo įmonė veiklą, kuriai kviečia užsienietį, vykdo ne trumpiau negu pastaruosius 6 mėnesius;
* pateikia informaciją:

**** apie užsieniečio turimą kvalifikaciją, susijusią su atliktinu darbu, ir jo turimą ne mažesnę negu vienų metų darbo patirtį per pastaruosius 3 metus, susijusią su atliktinu darbu.

SVARBU! Darbdavys privalo įsitikinti, kad užsienietis turi dokumentus, patvirtinančius jo turimą kvalifikaciją (diplomą, pažymėjimą ar pan.), ir dokumentus, patvirtinančius jo ne mažesnę negu vienų metų darbo patirtį per pastaruosius 3 metus, susijusią su atliktinu darbu, (darbo knygelę, pažymą iš dabartinės ir (ar) buvusios darbovietės).

** *jeigu už užsienietį valstybės rinkliavą sumokėjo kitas asmuo*: sumokėtos valstybės rinkliavos mokamojo pavedimo išplėstinė forma, kurioje nurodyta užsieniečio, už kurį atliktas mokėjimas, vardas (-ai), pavardė (-ės) ir asmens kodas ar gimimo data.**

Patikrinau, ar pateikti visi reikiami dokumentai dėl darbdavio arba darbo funkcijos pakeitimo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(užsieniečio pilietybė, vardas (-ai), pavardė (-ės) ir gimimo data)

ir juos priėmiau / nepriėmiau:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigų pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas (-ai) ir pavardė (-ės))

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)